25/05/2011 | Administración LocalMunicipal
A Coruña
Servizo de Persoal
Publicación das bases dunha praza de delineante, proceso de consolidación C. E. 54/08, aprobadas polo tenente de alcalde delegado de persoal, por delegación da Xunta de Goberno Local de data 11 de maio de 2011

CONVOCATORIA ESPECÍFICA 54/08 DERIVADA DA EXECUCIÓN DO PROCESO DE CONSOLIDACIÓN DA OFERTA DE EMPREGO PÚBLICO DO ANO 2008 1 PRAZA DE DELINEANTE (FUNCIONARIO DE CARREIRA) As presentes bases específicas constitúen o desenvolvemento do proceso de consolidación, de conformidade co establecido na disposición transitoria 4.ª da Lei 7/2007 recollido na oferta de emprego deste Concello para o ano 2008 ( BOP 12 de decembro de 2008), e réxese pola Convocatoria Unitaria para a provisión en propiedade de prazas de funcionarios de carreira e persoal laboral convocadas polo Concello da Coruña no ano 2010 (BOP 14 de decembro de 2010), en aplicación do disposto na base primeira desta, e polas seguintes normas específicas: 1.–Clasificación da praza. Escala de Administración Especial, subescala técnica, clase técnico auxiliar.2.–Dotación económica. As retribucións correspondentes ao subgrupo de clasificación profesional C1 e demais retribucións complementarias segundo acordos adoptados pola Corporación ao respecto e concretados na relación presupostaria.3.–Requisitos esixidos. Os aspirantes deberán reunir os seguintes requisitos, o cumprimento dos cales deberá acreditarse dentro do correspondente prazo de presentación de instancias. a) Estar en posesión do título de técnico na rama de delineación, de conformidade co establecido na normativa vixente. No caso de titulacións obtidas no estranxeiro, deberá estarse en posesión da credencial que acredite a súa homologación. b) Ter a nacionalidade española, sen prexuízo do disposto no artigo 57 do Estatuto Básico do Empregado Público. c) Ter cumprimentos dezaseis anos e non exceder, no seu caso, da idade máxima de xubilación forzosa. d) Posuír a capacidade funcional para o desempeño das tarefas habituais da praza á que se aspira. e) Non haber sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionariado, ou para exercer funcións similares ás que desempeñaban no caso do persoal laboral, no que fose separada/o ou inhabilitada/o. No caso de ser unha persoa nacional doutro Estado, non acharse inhabilitada/o ou en situación equivalente nin haber sido sometida/o a sanción disciplinaria ou equivalente que impida, no seu Estado, nos mesmos termos o acceso ao emprego público.5.–Sistema de selección. Concurso-oposición.6.–Dereitos de exame. Segundo o establecido na Ordenanza Fiscal nº1 vixente no momento da convocatoria das presentes bases, esixiranse os dereitos de exame correspondentes a cada grupo ou subgrupo. Estarán exentas do pagamento da taxa, logo de xustificación de circunstancias de que se trate, a) As persoas con minusvalidez igual ou superior ao 33 por 100. Deberá achegarse coa instancia documento acreditativo deste extremo. b) Logo de xustificación, as persoas que figurasen como demandantes de emprego durante o prazo, polo menos, de seis meses anteriores á data de convocatoria das probas selectivas nas que soliciten a súa participación. Para iso deberá presentarse o documento xustificativo expedido pola oficina de emprego correspondente.7.–Presentación de instancias. As instancias, solicitando tomar parte no proceso selectivo, dirixiranse á Alcaldía-Presidencia. Presentaranse no Rexistro Xeral do Concello debidamente cumpridas durante o prazo de vinte días naturais, contados dende o seguinte ao da publicación do anuncio de cada convocatoria no Boletín Oficial do Estado. Poderán así mesmo remitirse na forma determinada na Lei 30/1992, do 26 de novembro, de réxime xurídico das administracións públicas e procedemento administrativo común. A instancia debera acompañarse necesariamente de: – Fotocopia do D. N. I. – Carta de Pagamento acreditativa de aboar o importe dos dereitos de exame ou resgardo do xiro postal ou telegráfico do seu abono, de acordo coa Ordenanza fiscal reguladora vixente no prazo de presentación de solicitudes. Os dereitos de exame só serán devoltos aos que non fosen admitidas/os ás probas selectivas por non reunir os requisitos esixidos. – No seu caso, a acreditación de estar en posesión da titulación que exime de efectuar o exercicio de galego: título acreditativo do nivel de coñecemento da lingua galega CELGA IV ou equivalente – Fotocopia compulsada do título esixido para ser admitido no presente proceso selectivo de conformidade coa normativa legal vixente. – Relación dos méritos que aleguen, enumerados segundo a orde establecida no anexo I. Á devandita relación acompañaranse os documentos xustificativos dos méritos, orixinais ou fotocopias compulsadas. Todos os documentos anteriormente salientados deberán presentarse debidamente compulsados.8.–Contido do proceso selectivo, forma de desenvolvemento e sistema de cualificación. O sistema selectivo será o de concurso-oposición e constará das seguintes fases: FASE DE CONCURSO Será previa á de oposición, non eliminatoria e non poderá terse en conta para superar a fase de oposición. Para a devandita fase os aspirantes presentarán (conxuntamente coa solicitude para tomar parte no proceso selectivo e a carta de pagamento acreditativa de aboar o importe dos dereitos de exame), unha relación dos méritos que aleguen, enumerados segundo a orde establecida no anexo I. Á devandita relación acompañaranse os seus documentos xustificativos, orixinais ou fotocopias compulsadas, pois non serán valorados aqueles que non queden debidamente acreditados, en todos os seus extremos, o dia de finalización do prazo de presentación de instancias. FASE DE OPOSICIÓN A oposición constará de dous exercicios eliminatorios, de modo que non poderán pasar ao seguinte os que non houberen alcanzado a cualificación mínima establecida. Primeiro exercicio. Consistirá na realización de dúas probas: a) Consistirá en contestar, nun tempo maximo dunha hora e trinta minutos, un cuestionario de 60 preguntas tipo test, con tres respostas alternativas, determinadas polo tribunal inmediatamente antes de celebrarse a proba, relacionadas co contido do programa especificado no anexo II desta convocatoria. b) De carácter práctico, a elixir de entre tres supostos que formulará o tribunal inmediatamente antes do comezo do exercicio, relativos ás funcións a desempeñar nos postos de traballo relacionados coa praza convocada. A cualificación destas probas será conxunta, cunha puntuación máxima de 50 puntos, cualificándose a proba a) cun máximo de vinte puntos e a proba b) cun máximo de trinta puntos, sendo preciso alcanzar un mínimo de vinte e cinco puntos para superar este exercicio, sendo eliminados aqueles aspirantes que non a obteñan. O tribunal determinará o nivel de coñecementos esixidos para alcanzar a puntuación mínima. Segundo exercicio. Coñecemento de galego. Consistirá na tradución directa e/ou inversa dun ou varios textos, en castelán ou galego, facilitados polo tribunal, nun tempo máximo de 30 minutos. Este exercicio será cualificado unicamente de apto ou non apto. Aqueles aspirantes que estivesen en posesión do título acreditativo do nivel de coñecemento da lingua galega CELGA IV ou equivalente estarán exentos da realización do presente exame. Os documentos acreditativos dos extremos sinalados no parágrafo anterior deberán ser presentados coa instancia. Cualificación final. As cualificacións dos aspirantes aprobados en cada un dos exercicios serán publicadas no taboleiro de anuncios deste Concello na paxína web do Concello da Coruña. Previamente á fase de oposición, o tribunal procederá á baremación da fase de concurso e publicarase na paxína web municipal a puntuación obtida por cada aspirante. Os aspirantes que o consideren oportuno poderán presentar reclamacións ante o propio tribunal no prazo de dez días hábiles, contados a partir do día seguinte ao da publicación da puntuación. Á vista das reclamacións que se presenten e, no caso de ser estimadas, realizaranse as oportunas correccións na puntuación e publicarase definitivamente na paxína web municipal. Contra esta resolución, poderán os interesados interpoñer recurso de alzada conforme o previsto no art.114 da Lei 30/1992, do 26 de novembro, de réxime xurídico das administracións públicas e procedemento administrativo común. A orde de prelación dos aspirantes que superen o proceso selectivo realizarase de acordo coa suma das puntuacións obtidas nas fases de concurso e de oposición, non podendo superar o proceso selectivo un número superior ao de prazas convocadas. Non obstante o anterior, sempre que o tribunal propuxese o nomeamento de igual número de aspirantes que o de prazas convocadas, e co fin de asegurar a cobertura destas, cando se produzan renuncias das/os aspirantes seleccionadas/os, o órgano convocante poderá requirir do órgano de selección relación complementaria dos aspirantes que sigan aos propostos, para o seu posible nomeamento como funcionarias/os de carreira. Para os efectos previstos neste punto terán a mesma consideración que as renuncias os supostos referidos aos aspirantes que dentro do prazo fixado non presenten a documentación requirida ou que do seu exame se deduza que carecen dos requisitos establecidos no punto 3 da presente convocatoria. O tribunal poderá declarar desertas aquelas prazas obxecto da presente convocatoria que non resulten cubertas á súa finalización por non superar o proceso selectivo o número suficiente de aspirantes. En caso de empate na puntuación final do proceso selectivo establécese a seguinte orde de prioridade: 1.º. A nota máis alta na segunda proba do primeiro exercicio da fase de oposición 2.º. A nota máis alta na primeira proba do primeiro exercicio da fase de oposición ANEXO I Táboa de méritos e baremo 1.–Servizos prestados no Concello da Coruña en prazas da mesma categoría, no mesmo grupo e de natureza similar á praza convocada, a razón de 0,20 puntos por mes.2.–Por Servizos prestados noutras Administracións Públicas en prazas da mesma categoría e no mesmo grupo: 0,05 puntos por mes. O total de puntos obtidos na fase de concurso non superará en ningún caso a suma de 20 puntos. ANEXO II PARTE XERAL TEMA 1.–A Constitución Española de 1978. Estrutura. Título preliminar. Reforma constitucional. TEMA 2.–O Estatuto de Autonomía de Galicia. As institucións da Comunidade Autónoma: o Parlamento. O Consello da Xunta. O presidente. TEMA 3.–O procedemento administrativo: Iniciación, ordenación, instrución e terminación. TEMA 4.–Os recursos administrativos. Concepto e clases, requisitos xerais. Os recursos ordinarios. TEMA 5.–Municipios de gran poboación: o alcalde. Competencias. Forma de elección e cesamento. Os tenentes de alcalde. A Xunta de Goberno Local: composición e atribucións. O Concello Pleno. Composición e competencias. As comisións informativas. TEMA 6.–A Lei 7/2007 do 12 de abril do Estatuto Básico do Empregado Público. Clases de funcionarias/os. Situacións administrativas. Réxime disciplinario. TEMA 7.–Dereitos e deberes dos funcionarias/os locais. Código de conduta das/vos empregadas/os públicas/os. Réxime de incompatibilidades. TEMA 8.–A Lei de contratos do sector público: a contratación administrativa. Clases de contratos. Elementos dos contratos. Os suxeitos. Obxeto e causa dos contratos públicos. A forma de contratación administrativa e os sistemas de selección do contratista. A formalización dos contratos. Os contratos menores. TEMA 9.–Facendas locais: a Lei reguladora das facendas locais. Os recursos das facendas locais. Taxas e prezos públicos. TEMA 10.–Politicas de igualdade. Medidas de conciliación da vida laboral e familiar. PARTE ESPECIAL TEMA 11.–Documentos e planos de que debe constar un proxecto. Escalas numéricas e gráficas. TEMA 12.–Definición de superficie útil de vivenda, útil de garaxe, útil noutras edificacións, construída total dun edificio, construída por vivenda ou local e útil dunha estanza. TEMA 13.–A cartografía. Interpretación dos planos en xeral. Escalas. TEMA 14.–Sistemas de coordenadas e de representación do terreo utilizados en topografía. TEMA 15.–Plano topográfico da cidade 1:500. TEMA 16.–O guía urbano. Situación de rúas, organismos e lugares de interese no termo municipal. TEMA 17.–Instalacións fundamentais en edificios e obras civís. TEMA 18.–Elementos estruturais dun edificio. Armazóns verticais, horizontais e inclinadas. TEMA 19.–Elementos auxiliares na construción. Estadas, cimbras e apeos. TEMA 20.–Gabias e pozos. Esteamento e escavación destes. TEMA 21.–Forxados. Elementos constitutivos e tipos. TEMA 22.–Coñecemento dos materiais usados na construción. Clasificación destes segundo a súa natureza. TEMA 23.–A madeira. Unións e clasificación destas. O formigón. Xeneralidades, composición, tratamento e resistencias. O aceiro. Clasificación dos distintos tipos. Perfís metálicos. TEMA 24.–Iluminación. Criterios e parámetros xerais. Lámpadas eléctricas e luminarias. Tipos, características xerais e aplicacións. TEMA 25.–Iluminación pública. Disposición dos puntos de luz en tramos rectos, curvas, cruzamentos, prazas e aparcamentos. TEMA 26.–A Ordenanza municipal de gabias: ámbito de regulación e aspectos regulamentados. TEMA 27.–Licenzas para obras de canalización: criterios xerais segundo a normativa municipal. TEMA 28.–Instalacións de servizos no termo municipal: modalidades e tipos de conducións. TEMA 29.–Situacións, profundidades e distancias recomendadas. Paralelismos e cruzamentos segundo a Ordenanza Municipal de Gabias. TEMA 30.–Condicións técnicas na execución das obras de canalización no termo municipal. TEMA 31.–Reformulo de obras de canalización no Concello da Coruña. As obras de canalización no termo municipal. Requisitos en canto á calidade da execución, apertura e recheo de gabias. TEMA 32.–Reposición de pavimentos segundo a Ordenanza municipal. Características. Tipos e limitacións. TEMA 33.–Orde, seguridade e imaxe das obras de canalización no Concello da Coruña. Limitacións e prevencións. TEMA 34.–Acometidas de gas. Xeneralidades. Elementos que integran a instalación. TEMA 35.–Acometidas de gas. Normativa vixente: Regulamento de redes e acometidas de combustibles Gasosos (RRACG) e instrucións MIG. TEMA 36.–Acometidas: definición, tipos, e instalación segundo a ITC-BT-11 do Regulamento electrotécnico para baixa tensión. TEMA 37.–A inspección municipal das obras de canalización no termo municipal. Obxectivos. Aspectos sometidos a inspección e vixilancia. TEMA 38.–Infraccións e sancións consideradas pola Ordenanza municipal de gabias. TEMA 39.–Regras para a aplicación da normativa urbanística e Ordenanza municipal de gabias en materia de instalación de infraestruturas no Concello da Coruña. TEMA 40.–A Lei de prevención de riscos laborais: ámbito de aplicación. Dereitos e obrigas. Órganos de representación en materia preventiva: delegados de prevención e Comité de Seguridade e Saúde. A Coruña, 11 de maio de 2011. A XUNTA DE GOBERNO LOCAL, P. D. O TENENTE DE ALCALDE DELEGADO DE PERSOAL Asdo. José Federico Nogueira Fernández